NGLAKONI PASA LAN SESIRIK,AMRIH NGREMBAKANEURIP BEBARENGAN ING MASYARAKATNAWALA PRAPASKAH25/26 FEBRUARI 2006Para Ibu/Bapak, para sedulur lan putra-putra kabeh kang kinasih ing Sang Kristus,1. Kerep ana sedulur sing mundut priksa marang aku mengkene, “Rama, wekdal punika kathah papan-papan pangibadah enggal. Upacara-upacara agami ugi ketingal saya grengseng. Nanging kenging punapa kawontenaning masyarakat kok ketingalipun mboten saya tata lan tentrem? Malah raosipun ingkang kelampah inggih kosok wangsulipun”. Pitakonane cetha, ning wangsulane ora gampang. Salah sawijining wangsulan sing tak aturke biasane mengkene : akeh sing wis rumangsa cukup nindakake aturan-aturan upacara lan agama sacara lahir. Ning tanggung jawab kanggo mujudake pengandel sacara nyata ing tengah-tengahing urip sajroning masyarakat, ora ngono bae bisa ditindakake.2. Besok dina Rebo, iku dina Rebo Awu. Bebarengan karo Pasamuwan Suci saindhenging jagat aku-panjenengan kabeh miwiti mangsa Prapaskah, mangsa pasa lan sesirik. Panjenengan kabeh priksa, pasa lan sesirik bisa mung mandheg ing tumindak lahir, pokoke netepi aturan-aturan; nanging uga bisa dadi wujud jeroning pangandel kang urip. Perangane Injil kang diwaosake mau (Mrk 2:18) bisa aweh keterangan. Kanggone murid-murid Dalem Gusti Yesus, laku pasa dadi srana kanggo mesu dhiri. Pepinginan-pepinginaning urip ora dituruti, kanggo nuduhake bilih manungsa ora kena dikuwasani utawa dadi baturing pepinginan-pepinginan. Kosokbaline, manungsa kudune nguwasani pepinginan-pepinginan mau. Srana laku pasa kang bener, manungsa dadi sangsaya mateng lan diwasa pangendale, sangsaya merdika lan cerak karo Gusti. Wohe, ati lan urip kang bungah. Beda yen dibandingake karo wong-wong Farisi. Laku pasa dadi srana kanggo ngegung-gungake diri pribadi. Kanthi mengkono sedulur-sedulur mau dadi ora merdika, malah dikuwasani lan dadi batur pepinginan-pepinginane dhewe. Wohe iya urip kumalungkung lan drengki.Para Ibu/Bapak, para sedulur lan putra-putra kabeh kang kinasih ing Sang Kristus,3. Aku lan panjenengan kabeh kepingin